Názov kvalifikácie:	Stolár	
Číselné označenie kvalifikácie
kód SK ISCO- 08:	7115002
	
Povolanie, ktorého sa kvalifikácia týka:	7115 – Tesári a stavební stolári
	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard:	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	
450 hodín
	
Z toho teoretická príprava:
Z toho praktická príprava:	100 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV
Odborné vedomosti 	Odborné zručnosti 
	
STAVEBNÝ STOLÁR – pozná/vie:
-	zásady bezpečnosti a ochrany zdravia pri práci, ochrany pred požiarom, hygieny práce a osobné ochranné pracovné pomôcky pri výrobe stavebno-stolárskych výrobkov; 
-	technickú dokumentáciu, výkresy a kusovníky používané v odbore, značenie materiálov a vie sa orientovať v technických podkladoch pre výrobu stavebno-stolárskych výrobkov, odbornú terminológiu;
-	druhy, rozdelenie, časti a konštrukcie okien, dverí, schodov, drevených podláh a obkladov stien a stropov; 
-	antropometrické a environmentálne hľadiská  konštrukcií okien, dverí, schodov, drevených podláh a obkladov stien;
-	význam a zásady tvorby kusovníka, výpočet spotreby materiálu a súčiastok na výrobu stavebno-stolárskych výrobkov;
-	druhy drevín, ich stavbu, vlastnosti, použitie, chyby dreva, rastlinných a živočíšnych škodcov dreva, skladovanie reziva;
-	sortiment drevárskej prvovýroby; druhy a výroba konštrukčných materiálov na báze dreva, brúsiace a tmeliace materiály, lepidlá a materiály na povrchovú úpravu na výrobu stavebno-stolárskych výrobkov;
-	kovy, plasty, sklo a  obalové materiály používané pri výrobe, skladovaní a doprave stavebno-stolárskych výrobkov;
-	konštrukčné spoje, spojovacie prostriedky, súčiastky a kovanie na výrobu stavebno-stolárskych výrobkov; 
-	výber materiálu, meranie, kreslenie a orysovanie dielcov na výrobu stavebno-stolárskych výrobkov;
-	postup ručného opracovania dreva a veľkoplošných konštrukčných materiálov  rezaním, hobľovaním, vŕtaním, dlabaním, sústružením, brúsením, pilovaním; 
-	postup strojového opracovania dreva a veľkoplošných materiálov rezaním, vŕtaním, zrovnávaním, hrúbkovaním, frézovaním, sústružením rôznych profilov a spojov, sústružením, CNC zariadenia a technológie;
-	druhy nástrojov, náradia, mechanizovaného náradia a pomôcok, ich príprava, údržba a zásady ich použitia pri ručnom opracovaní dreva a veľkoplošných materiálov;
-	drevoobrábacie stroje, nástroje, ich príprava, údržba a zásady ich použitia pri strojovom opracovaní dreva a veľkoplošných materiálov pri výrobe stavebno-stolárskych výrobkov; 
-	zariadenia na lisovanie a lisovacie prípravky, zariadenia na povrchovú úpravu dreva, balenie, sušenie a hydrotermickú úpravu dreva; 
-	postup prípravy materiálov aj zásady lepenia, dyhovania, laminovania, lisovania, nanášania náterových hmôt, tmelenia, bielenia, morenia, leštenia, sušenia a hydrotermickej úpravy dreva pri výrobe stavebno-stolárskych výrobkov;
-	postup montáže, demontáže, opravy a balenia stavebno-stolárskych výrobkov;
-	postupy posudzovania kvality prác;
-	postupy zaznamenávania technických údajov a výsledkov práce;
-	spôsoby spracovania,  využitia a likvidácie odpadov pri výrobe stavebno-stolárskych výrobkov.
	STAVEBNÝ STOLÁR je zručný v oblasti/vie:
-	dodržiavať zásady bezpečnosti a ochrany zdravia pri práci, ochrany pred požiarom, hygieny práce; používať hasiace prístroje a osobné ochranné pracovné pomôcky;
-	čítať a vypracovať technickú dokumentáciu, výkresy a kusovníky používané v odbore, používať odbornú terminológiu;
-	určiť druhy, časti a konštrukcie  drevených okien, dverí, schodov, drevených podláh,  obkladov stien a stropov podľa výkresovej dokumentácie aj konkrétnych stavebno-stolárskych výrobkov;
-	navrhnúť rozmery, základnú konštrukciu skriňového, stolového, sedacieho, lôžkového, pracovného a doplnkového nábytku;
-	rozpoznať sortiment drevárskej prvovýroby,  druhy konštrukčných materiálov na báze dreva, ich použitie,  druhy drevín - ich stavbu, vlastnosti,  chyby dreva a škodcov dreva; 
-	posudzovať kvalitu používaných materiálov na zhotovenie stavebno-stolárskych výrobkov;
-	vypočítať spotrebu materiálu na zhotovenie jednotlivých druhov stavebno-stolárskych výrobkov podľa výkresovej dokumentácie alebo vlastného návrhu výrobku;
-	vybrať a pripraviť si vhodné materiály, merať, orysovať a rozkresliť súčiastky a dielce stavebno-stolárskych výrobkov podľa výkresovej dokumentácie; 
-	navrhnúť a zhotoviť konštrukčné spoje  používané pri výrobe stavebno-stolárskych výrobkov;
-	navrhnúť a spájať materiály drevenými, kovovými a plastovými spojovacími prostriedkami používanými pri výrobe stavebno-stolárskych výrobkov;
-	navrhnúť a realizovať vhodný pracovný postup pre výrobu stavebno-stolárskeho výrobku vrátane povrchovej úpravy, montáže, demontáže  a opravy  jednotlivých druhov konštrukcií stavebno-stolárskeho výrobku; 
-	navrhnúť a používať vhodné ručné a mechanizované náradie, nástroje a pomôcky na opracovanie a spájanie dreva, materiálov na báze dreva, kovov, skla a plastov; 
-	obsluhovať a vykonávať nastavenie a údržbu strojov a zariadení používaných pri sušení, lisovaní, strojovom opracovaní, povrchovej úprave, montáži a oprave stavebno-stolárskeho výrobku;
-	opracovávať ručne (rezaním, hobľovaním, tvarovaním, sústružením, dlabaním, vŕtaním a brúsením),  strojovo alebo na mechanizovaných linkách drevo,  materiály na báze dreva, kovy a plasty podľa výkresovej dokumentácie;
-	stanoviť vlhkosť dreva výpočtom;
-	vypočítať spotrebu lepidla a prídavných látok pri dyhovaní;
-	rozpoznať znaky kvality hotového stavebno-stolárskeho výrobku;
-	zaznamenávať technické údaje a výsledky práce;
-	navrhnúť vhodný spôsob recyklácie materiálov a postup nakladania s odpadom z výroby a montáže stavebno-stolárskych výrobkov.

Hodnotiaci štandard pre ISDV

Predmetom overenia a hodnotenia bude:

Teoretická časť:
1.	Aktuálne pracovné predpisy BOZP, hygieny práce, ochrany pred požiarom, ochrany životného prostredia,  súvisiace s výrobou stavebno-stolárskych výrobkov. 
2.	Osobné ochranné prostriedky pri ručnom a strojovom opracovaní dreva, hasiace prístroje podľa druhu haseného materiálu alebo zariadenia.
3.	Technická dokumentácia, výkresy a kusovníky používané v odbore; značenie materiálov,  odborná terminológia podľa zadania. 
4.	Druhy a typy, konštrukcie a rozmery používaných stavebno-stolárskych výrobkov: okien, dverí, schodov, drevených podláh a obkladov stien podľa zadania.
5.	Kusovník - vypočítanie spotreby materiálu a súčiastok na výrobu stavebno-stolárskeho výrobku podľa zadania.
6.	Sortiment drevárskej prvovýroby; druhy a výroba konštrukčných materiálov na báze dreva; brúsiace a tmeliace materiály; lepidlá a materiály na povrchovú úpravu na výrobu nábytku podľa zadania; 
7.	Kovy, plasty, sklo a  obalové materiály používané pri výrobe, skladovaní a doprave stavebno-stolárskeho výrobku podľa zadania.
8.	Uvedenie pracovného postupu, potrebných materiálov a zariadenia pre výrobu daného stavebno-stolárskeho výrobku podľa predloženej výkresovej dokumentácie.
9.	Pomenovanie druhov konštrukčných spojov, spojovacích prostriedkov a kovania v stavebno-stolárskom výrobku podľa zadania.
10.	Vysvetlenie postupov technologickej prípravy materiálov vysúšaním a laminovaním.
11.	Vysvetlenie postupov ručného obrábania materiálov rezaním, hobľovaním, sústružením,  tvarovaním, dlabaním, vŕtaním a brúsením ručnými nástrojmi podľa predloženej výkresovej dokumentácie.
12.	Vysvetlenie postupov strojového obrábania určených druhov materiálov z dreva alebo polotovarov zhotovených na báze dreva alebo plastických hmôt rezaním, hobľovaním, frézovaním, vŕtaním, brúsením na drevoobrábacích strojoch alebo mechanizovaných linkách.
13.	Pomenovanie ručných elektrických a pneumatických strojčekov používaných vo výrobe stavebno-stolárskych výrobkov, ich použitie, príprava a údržba.
14.	Postup nanášania náterových látok natieraním ručne, máčaním, striekaním a polievaním.
15.	Postup nastavovania drevoobrábacích strojov a zariadení a vykonávania bežnej údržby strojov a nástrojov.
16.	Postup povrchovej úpravy výrobkov morením, bielením, nanášaním tmelov, emailov a lakov strojovo a ručne.
17.	Návrh vhodných nástrojov, náradia, pomôcok a meradiel na výrobu zložitejšieho výrobku podľa technickej dokumentácie.
18.	Postup výroby jednoduchého výrobku z dreva podľa technickej dokumentácie ručným alebo strojovým opracovaním.
19.	Postup výroby zložitejšieho výrobku podľa technickej dokumentácie ručným alebo strojovým opracovaním. 
20.	Postup montáže, demontáže alebo osadzovania stavebno-stolárskeho výrobku podľa zadania.
21.	Postup práce na výrobu zložitejšieho výrobku podľa technickej dokumentácie.
22.	Postup opravy alebo rekonštrukcie určeného stavebno-stolárskeho výrobku.
23.	Postup zaznamenávania technických údajov a výsledkov práce.
24.	Posudzovanie kvality vykonaných prác podľa zadania.
25.	Postup nakladania s odpadom z výroby a montáže stavebno-stolárskych výrobkov.

Praktická časť:
1.	Dodržiavanie aktuálnych pracovných predpisov BOZP, hygieny práce, ochrany pred požiarom a ochrany životného prostredia súvisiace s výrobou nábytku (práce podľa zadania).
2.	Výber a použitie vhodného hasiaceho prístroja na hasenie určeného materiálu alebo zariadenia; osobných ochranných prostriedkov podľa určenej operácie a strojného zariadenia (praktické predvedenie so zdôvodnením).
3.	Čítanie technickej dokumentácie, výkresov a kusovníkov   používaných v odbore, čítať technické podklady pre výrobu stavebno-stolárskeho výrobku; odborná terminológia; (praktické predvedenie).
4.	Vypracovanie kusovníka a normy spotreby materiálov na zhotovený výrobok podľa zadania (praktické predvedenie so zdôvodnením). 
5.	Identifikovanie (určenie) vzoriek drevín podľa makroskopických znakov (praktické predvedenie so zdôvodnením).
6.	Určenie základných rezov dreva podľa vzoriek (praktické predvedenie so zdôvodnením). 
7.	Určenie  chýb dreva vzniknutých vplyvom rastu podľa vzoriek (praktické predvedenie so zdôvodnením).
8.	Určenie  chýb dreva vzniknutých živočíšnymi a rastlinnými škodcami podľa vzoriek (praktické predvedenie so zdôvodnením).
9.	Určenie druhov konštrukčných materiálov z dreva podľa vzoriek (praktické predvedenie so zdôvodnením).
10.	Voľba správneho druhu a postupu, materiálov, nástrojov, náradia, a pomôcok na ručné a mechanizované opracovanie dreva používaných pri zhotovení nábytku podľa predloženej výkresovej dokumentácie (praktické predvedenie so  zdôvodnením).
11.	Voľba správneho druhu a postupu strojového obrábania určených druhov materiálov z dreva alebo polotovarov zhotovených na báze dreva na drevoobrábacích strojoch alebo mechanizovaných linkách (praktické predvedenie so zdôvodnením).
12.	Návrh a voľba správneho postupu nanášania náterových látok na zvolený stavebno-stolársky výrobok (praktické predvedenie so zdôvodnením).
13.	Vypočítanie vlhkosti dreva podľa zadania (praktické predvedenie so zdôvodnením).
14.	Vypočítanie spotreby lepidla a prídavných látok pri dyhovaní (praktické predvedenie so zdôvodnením).
15.	Voľba správneho postupu montáže, demontáže alebo osadzovania určeného stavebno-stolárskeho výrobku(praktické predvedenie so zdôvodnením).
16.	Voľba správneho postupu opravy alebo rekonštrukcie určeného stavebno-stolárskeho výrobku(praktické predvedenie so zdôvodnením).
17.	Voľba postupu práce na výrobu zložitejšieho výrobku podľa technickej dokumentácie (praktické predvedenie so zdôvodnením). 
18.	Voľba a používanie vhodných nástrojov, náradia, pomôcok a meradiel na výrobu zložitejšieho výrobku podľa technickej dokumentácie (praktické predvedenie so zdôvodnením).
19.	Zhotovenie jednoduchého výrobku z dreva podľa technickej dokumentácie ručným alebo strojovým opracovaním (praktické predvedenie so zdôvodnením).
20.	Zhotovenie zložitejšieho výrobku podľa technickej dokumentácie ručným alebo strojovým opracovaním (praktické predvedenie so zdôvodnením).
21.	Zaznamenanie technických údajov a výsledkov práce (praktické predvedenie so zdôvodnením).
22.	Posúdenie kvality vykonaných prác (praktické predvedenie so zdôvodnením).
23.	Nakladanie s odpadom z výroby a montáže (praktické predvedenie so zdôvodnením).